Държавен вестник, бр. 70, 2019 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  70
управленски правомощия по отношение на 
проверяваните структури и длъжностни лица.
Чл. 13. При изпълнение на служебните си 
задължения инспекторите са длъжни:
1. да се легитимират със служебна карта на 
инспектор от Инспектората на Министерство­
то на отбраната и да представят основанието за 
извършване на проверката, а при извършване 
на внезапна проверка само се легитимират;
2. да не разкриват самоличността на ли­
цата, подали сигнал за нарушение, и да не 
разгласяват фактите и данните, които са им 
станали известни във връзка с разглеждането 
на сигнала;
3. да зачитат достойнството на проверява­
ните лица и да не разгласяват информация 
от личен характер, станала им известна в 
процеса на проверката.
Чл. 14. Всяко посещение на инспекторите 
при извършване на проверка във формиро­
вание от въоръжените сили се регистрира 
от председателя на комисията в книгата за 
контрол на проверявания обект.
Г л а в а  т р е т а
ВИДОВЕ ПРОВЕРКИ. УСЛОВИЯ И РЕД 
ЗА ТЯХНОТО ПРОВЕЖДАНЕ
Чл. 15. (1) Инспекторатът извършва:
1. проверки на структури, дейности и про­
цеси в администрацията на Министерството 
на отбраната, на структурите на пряко под­
чинение на министъра на отбраната и Бъл­
гарската армия;
2. проверки за установяване на дисцип­
линарни и административни нарушения, 
прояви на корупция и неефективна работа 
на администрацията от Министерството на 
отбраната и структурите на пряко подчине­
ние на министъра на отбраната, както и във 
формированията от Българската армия;
3. проверки по спазването на актовете 
за организацията на дейността в Министер­
ството на отбраната, структурите на пряко 
подчинение на министъра на отбраната и 
Българската армия;
4. проверки по сигнали срещу незаконни 
или неправилни действия или бездействия 
на длъжностни лица от администрацията на 
Министерството на отбраната, структурите на 
пряко подчинение на министъра на отбраната 
и от Българската армия;
5. проверки по Закона за противодействие 
на корупцията и за отнемане на незаконно 
придобитото имущество; 
6. контрол по привеждането в изпълнение 
на препоръките и предложенията на омбуд­
смана на Република България.
(2) Инспекторатът проверява изпълнението 
на предписанията на други контролни органи, 
като при констатация за тяхното неизпълнение 
уведомява министъра на отбраната.
(3) Инспекторите съставят актове за уста­
новяване на административни нарушения от 
страна на служителите в Министерството на 
отбраната, структурите на пряко подчинение на 
министъра на отбраната и Българската армия. 
Чл. 16. (1) Инспекторатът извършва ком­
плексни, тематични, последващи (контролни) и 
проверки, в които могат да бъдат привличани 
и външни експерти. По начина на подготовка 
проверките биват планови и извънпланови 
(внезапни).
(2) Комплексната проверка обхваща ця­
лостната дейност на отделно административно 
звено, структура или формирование.
(3) Тематичната проверка обхваща отделни 
дейности, процеси или функции, осъществя­
вани в едно или няколко звена, структури 
или формирования. 
(4) Последващата (контролната) проверка 
установява отстраняването на констатирани 
слабости и изпълнението на утвърдени пред­
ложения от предишни проверки.
(5) Проверките по постъпили сигнали, 
жалби и предложения от физически или 
юридически лица, както и последващите 
(контролните) проверки са особен вид тема­
тични проверки.
(6) При необходимост главният инспектор 
на Министерството на отбраната може да 
предложи на министъра на отбраната включ­
ването в проверка и на представители на 
специализирани контролни органи, създадени 
със специален закон.
Чл. 17. (1) Министърът на отбраната със 
заповед възлага извършването на съответните 
проверки. В заповедта се определя съставът 
на комисията, извършваща проверката, и 
срокът за изпълнението.
(2) При възлагане на извънпланови (вне­
запни) проверки заповедта за проверка се 
издава в срок до един ден след началото на 
проверката.
Чл. 18. (1) При извършване на планова 
проверка председателят на комисията изготвя 
план-график, който се утвърждава от главния 
инспектор на Министерството на отбраната.
(2) По решение на председателя на коми­
сията извадка от план-графика заедно със 
списък на изискваните справки и документи 
се изпраща предварително на проверяваните 
структури.
(3) При подготовката за проверката инспек­
торите изучават обекта за контрол, като за 
целта при нужда изискват необходимите им 
документи и справки от администрацията на 
Министерството на отбраната, структурите на 
пряко подчинение на министъра на отбраната 
и формированията от Българската армия.
(4) За периода на проверката членовете 
на комисията изпълняват поставените им 
задачи под ръководството на председателя 
на комисията.